Държавен вестник, бр. 44, 2013 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  44
№ 1129, виза за проучване и проектиране от 
8.04.2009 г. на главния архитект на СО, скица 
за имот пл. № 1129.
Със Заповед № РД-09-50-1357 от 1.12.2009 г. 
на главния архитект на Столична община е 
допуснато изработване на ПУП – изменение на 
план за регулация в обхвата на УПИ I, кв. 22, 
и УПИ XVI-538, 497, 500, кв. 5а.
Представено е геодезическо заснемане по 
чл. 19, ал. 4 ЗУЗСО.
Със заявление вх. № ГР-94-Н-53 от 27.05.2010 г. 
е внесен проект за одобряване на ПУП – ИПР 
за УПИ XX-1129 и УПИ XXI-500, 1129 с обяс­
нителна записка.
С писмо изх. № ГР-94-Н-53 от 7.06.2010 г. 
проектът е изпратен за съобщаване до район 
„Надежда“.
С писмо peг. № АС-6602-61 от 11.10.2010 г. 
проектът е върнат без възражения с прило­
жен разписен списък, 2 бр. обратни разписки, 
протокол от 19.07.2010 г., обявление, снимков 
материал.
Проектът е разгледан от ОЕСУТ с протокол 
№ ЕС-Г-92 от 26.10.2010 г., т. 8, като са дадени 
служебни предложения за коригирането му. 
Протоколът е изпратен на заявителя с писмо 
изх. № ГР-94-Н-53 от 10.11.2010 г.
Със заявление вх. № ГР-94-Н-53 от 2.12.2010 г. 
са представени коригирани проекти и деклара­
ция за липса на съществуваща висока дървесна 
и храстова дълготрайна растителност в УПИ 
XX-1129 и УПИ XXI-500, 1129, заверена от дирек­
ция „Зелена система“ при СО на 29.11.2010 г. В 
обяснителната записка е пояснено, че поземлен 
имот № 497 е обединен с поземлен имот № 538 
за създаване на поземлен имот № 1129 със За­
повед № РД-09-570 от 11.11.2008 г. на кмета на 
район „Надежда“.
Проектът е разгледан от ОЕСУТ – протокол 
№ ЕС-Г-14 от 15.02.2011 г., т. 1, като са дадени 
служебни предложения за коригирането му. 
Протоколът е изпратен на заявителя с писмо 
изх. № ГР-94-Н-53 от 23.02.2011 г.
Със заявление вх. № ГР-94-Н-53 от 15.03.2011 г. 
са представени коригирани проекти съгласно 
решенията по протоколите на ОЕСУТ с обяс­
нителна записка.
С писмо изх. № ГР-94-Н-53 от 28.03.2011 г. 
проектите са върнати за коригиране.
Със заявление вх. № ГР-94-Н-53 от 15.04.2011 г. 
са представени коригирани проекти съгласно 
решенията по протоколите на ОЕСУТ с обяс­
нителна записка.
Проектът е разгледан и приет от ОЕСУТ с 
решение по протокол № ЕС-Г-48 от 14.06.2011 г., 
т. 23.
С писмо изх. № ГР-94-Н-53 от 9.11.2011 г. са 
дадени указания на заявителя по становище на 
отдел „Правен“.
В изпълнение на указания по становище 
на отдел „Правен“ с писмо вх. № ГР-94-Н-53 
от 13.01.2012 г. са представени: нотариален 
акт № 38, том V, peг. № 5755, дело № 740 от 
14.06.2005 г. за собственост на „Евро депо“ – АД, 
върху поземлен имот № 497, № 494 и 2/3 ид.ч. 
от № 500 и нотариален акт № 181, том I, peг. 
№ 5248, дело № 171 от 21.06.2004 г. за реална 
част от имот № 619 и № 539 и 3 бр. протоколи 
на ОЕСУТ. Не е представен документ за соб­
ственост за 1/3 ид.ч. от имот № 500.
Със заявление вх. № ГР-94-Н-53 от 13.02.2012 г. 
е внесен проект, изработен върху влязла в сила 
кадастрална карта. Представени са: пълно­
мощно, скица от СГКК за поземлен имот с 
идентификатор 68134.1372.2021, 68134.1372.2022, 
68134.1372.500, обяснителна записка.
В скицата за поземлен имот № 500 като 
собственик на 1/3 ид.ч. е записана Лиляна 
Цветанова Колева, поради което с писмо изх. 
№ ГР-94-Н-53 от 20.03.2012 г. проектът е върнат 
за дообявяване на този собственик.
С писмо изх. № АС-6602-61 от 18.05.2012 г. 
проектът е върнат без постъпили възражения. 
Приложени са: служебна бележка, 2 бр. обяв­
ления, обратна разписка за доставка на пратка.
При горната фактическа обстановка се ус­
тановява от правна страна следното:
Искането за изменение на ПУП е направено 
от заинтересовано лице по чл. 131, ал. 1 във 
връзка с ал. 2, т. 1 ЗУТ като собственик на 
поземлен имот с идентификатор 68134.1372.2021 
(номер по предходен план: 538, 619, 539), поземлен 
имот с идентификатор 68134.1372.2022 (номер 
по предходен план: 538, 619, 539) и 2/3 ид.ч. от 
поземлен имот с идентификатор 68134.1372.500 
(номер по предходен план: 500). По действащия 
ПУП за имотите е отреден УПИ XVI-538, 497, 
500 – предмет на изменението.
За територията е одобрена кадастрална кар­
та със Заповед № РД-18-48 от 12.10.2011 г. на 
изпълнителния директор на АГКК.
Предвид горното е доказано основанието за 
одобряване на ИПР по чл. 134, ал. 2, т. 2 и 6 
ЗУТ – съгласие на всички собственици на имо­
ти по чл. 131, ал. 2, т. 1 ЗУТ и одобряване на 
кадастрална карта, налагаща изменение в ПУП.
Влязлата в сила кадастрална карта за тери­
торията е основание за изменение на плана и по 
чл. 134, ал. 1, т. 1 във връзка с ал. 2 ЗУТ – про­
мяна в устройствените условия, при които е 
одобрен планът – предмет на изменението.
Спазени са административнопроизводстве­
ните правила при издаване на акта – сезиране 
на административния орган от заинтересовани 
лица по чл. 131, ал. 2, т. 1 ЗУТ със заявление по 
образец, допуснато е изработването на проект за 
ИПР от компетентния за това орган, внесеният 
проект е съобщен на всички заинтересовани 
лица, същият е разгледан и приет от ОЕСУТ, 
като са спазени изискванията по мотивираното 
предписание и допълнителните указания към 
заявителите.
Спазени са материалноправните разпоредби 
на ЗУЗСО, ЗУТ и актовете по прилагането му.
Запазва се предназначението на УПИ ХХ-
2021 – „За търговия, складове и офиси“, такова, 
каквото е и по действащия план – предмет 
на изменението. УПИ попадат в устройствена 
зона „Пмс“, „Пс“, „Оз1“, „Зп“, „Тти“. В зоните 
„Пмс“, „Пс“, „Оз1“ съгласно приложение към 
чл. 3, ал. 2 ЗУЗСО, т. 21, 20 и 16 е допустимо 
конкретното предназначение на УПИ да е „за 
търговия, складове и офиси“. Частта в устрой­
ствена категория „Тти“ и „Зп“ е минимална. 
В частта от имот 2021, попадаща в „Тти“, е 
предвидено изграждане на улица. Показателите 
на застрояване, отразени в матрицата върху 
застроителната част на плана, отговарят на 
предвидените в ОУП на СО.
Х
у
У
У
У